ఆంధ్రప్రభ

ఆంధ్రప్రభ ఒక తెలుగు దిన పత్రిక. దీనిని 1938 ఆగష్టు 15న ఇండియన్ ఎక్స్ ప్రెస్ యజమాని రామనాథ్ గోయంకా మద్రాసులో ప్రారంభించాడు. అప్పుడు ఖాసా సుబ్బారావు సంపాదకుడిగా ఉన్నాడు. అతని తరువాత న్యాపతి నారాయణమూర్తి సంపాదకుడైనాడు. 1942లో నార్ల వెంకటేశ్వరరావు సంపాదకత్వ బాధ్యతలు స్వీకరించి సుమారు 16 సంవత్సరాలు పనిచేశాడు. కొంతకాలం విద్వాన్ విశ్వం సంపాదకునిగా వున్నాడు. 1958-59లో కార్మిక వివాదం కారణంగా పత్రిక యాజమాన్యం లాకౌట్ ప్రకటించింది. నార్ల వెంకటేశ్వర రావు సంపాదకత్వానికి రాజీనామా చేశాడు. యాజమాన్యం మారడానికి ముందు  సుమారు దశాబ్దకాలం వి. వాసుదేవ దీక్షితులు సంపాదకుడిగా పనిచేశాడు.    పొత్తూరి వేంకటేశ్వరరావు  1977 మే 5 న హైదరాబాదు సంచిక స్థానిక ముద్రణ ప్రారంభపు తొలి స్థానిక సంపాదకుడుగా చేరి 1980 వరకు పనిచేశాడు. ఆ తరువాత కొంతకాలం ఆంధ్రప్రభ సచిత్ర వారపత్రిక ఎడిటర్ గా పనిచేసి మరల  1983 లో మరల దినపత్రిక ఎడిటర్ పదవి చేపట్టి,  1991 జూన్ 6 న  పదవీ విరమణ చేశాడు. 

ప్రస్తుత యజమాని ముత్తా గౌతమ్స్ గుప్తా.

మూలాలు

బయటి లింకులు
ఇంటర్నెట్ లో ఆంధ్రప్రభ పేజీ. 

వర్గం:తెలుగు పత్రికలు
వర్గం:1938 స్థాపితాలు
వర్గం:దినపత్రికలు
వర్గం:ప్రస్తుత పత్రికలు